South Tuipui Bialtu MLA in Hnahthial khaw chhunga hna thawh hrang hrang tlawhin a enfiah,"846/2024-2025 Hnahthial the 18th June 2024: Tukin zing khan South Tuipui bialtu MLA Pu Jeje Lalpekhlua chuan Hnahthial khawchhunga sawrkar department te hmalakna hna thawh hrang hrang a hmunah tlawhin a enfiah a, Bawrhsap pisa panna kawng siam thar a, tui luankawr siam dan tur te, bawhhlawh paih lailawkna hmun te, Electric veng-a kawrpui siam ngai leh PHE in Rallangtlanga tui dahkhawlna an siam mekte a hmunah a tlawh. Pu Jeje Lalpekhlua, MLA chuan Hnahthial Bawrhsap pisa panna kawng SASCI sum hmanga siam zawh tawh, tui luan kawr (side drain) siam hmabak a tlawh a, tui luan kawr siam a nih theih nan leh retaining wall rem a nih theih nan hmalak vat a tum thu a sawi. Hemi hnu hian bawlhhlawh sawngbawlna thar tur Haulawng kawng a mi a tlawh bawk a, hei pawh hi chak taka bawhzui a tum thu a tarlang a, Electric Venga kawr pui, a bula in awm te tana hlauhthawn awm pawh enfiahin UD&PA lama hmalak a nih tur thu a sawi bawk. Hemi hnu hian Pu Jeje Lalpekhlua chu Hnahthial-a MLA Office-ah thu in chawhma lamah khaw pawn atanga amah dawr duh te tan hun hawn a ni a, chawhnu lamah Hnahthial khawpui chhunga amah dawr duhte tan hun hawn a ni bawk. Attachment Loading attachment...",Dated: 18 th Jun 24 10:57 AM,https://dipr.mizoram.gov.in/post/south-tuipui-bialtu-mla-in-hnahthial-khaw-chhunga-hna-thawh-hrang-hrang-tlawhin-a-enfiah